**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. december 12- án 18 óra 00 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

képviselők

**Távol van**:-

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**62/2018.(XII.12.) önkormányzati határozat**

Nagyacsád Község Önkormányzatának képviselő-testülete 2018. december 12-i ülésének napirendjét az alábbiak szerint határozza meg:

1. …./2018.(………..) önkormányzati rendelete-terevezet Nagyacsád

Község Helyi Építési Szabályzatáról és Szabályozási Tervéről szóló7/2007.(VII.19.) sz. önkormányzati rendelet módosításáról

Előadó:polgármester

1. Nagyacsád Község Önkormányzat Helyi Esélyegyenlőségi Programjának tárgyalása

Előadó:polgármester

1. Vegyes ügyek

Előadó:polgármester

**Napirendek tárgyalása:**

1)…./2018.(………..) önkormányzati rendelete-tervezet Nagyacsád Község Helyi Építési Szabályzatáról és Szabályozási Tervéről szóló7/2007.(VII.19.) sz. önkormányzati rendelet módosításáról

**Előadó:polgármester**

Szalóky Nándor polgármester elmondja, hogy törvényességi felhívása volt az önkormányzatnak, a HÉSZ módosítására, mely 2018. december 31-én lejár. A felhívást a Képviselő-testület tudomásul vette. A korábbi ülésen Németh Ferenc mérnököt bíztuk meg, a feladat elvégzésével, így most eleget tudunk tenni a kötelezettségünknek.

Elmondja, hogy a rendelet-tervezet a település honlapján közzétételre került. Ezt követően ha a testület az52/2018.(XI.28.**)** számú kt. Önkormányzati határozattal elindult településrendezési eszköz Helyi Építési Szabályzat módosításának dokumentációját elfogadja és azt a 314/2012 (XI.8.) sz. Korm. rendelet 42/A.§.(2) szakasza alapján végső szakmai véleményezésre történő megküldésre alkalmasnak tartja, akkor a dokumentáció megküldésre kerül, és a főépítészi véleményezés után elfogadhatóvá válik a rendelet.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**63/2018. (XII.12.) önkormányzati határozata**

Nagyacsád község képviselő-testülete a 52/2018.(XI.28.**)** számú kt. Önkormányzati határozattal elindult településrendezési eszköz Helyi Építési Szabályzat módosításának dokumentációját elfogadja és azt a 314/2012 (XI.8.) sz. Korm. rendelet 42/A.§.(2) szakasza alapján végső szakmai véleményezésre történő megküldésre alkalmasnak tartja.

Egyúttal nyilatkozza, hogy nem tartja szükségesnek a módosított településrendezési eszköz 2/2005.(I.11.) Kormányrendelet szerinti környezeti vizsgálatát.

A döntés nyilvánosságra hozataláról gondoskodik.

Felelős: polgármester

Határidő: azonnal

**2)Nagyacsád Község Önkormányzat Helyi Esélyegyenlőségi Programjának tárgyalása**

**Előadó:polgármester**

Szalóky Nándor polgármester elmondja, hogy a 2013-ban elkészült HEP 5 évre készült, 2 évente a jogszabályi kötelezettségünknek eleget téve felülvizsgáltuk. 2018 évben azonban lejárt, és szükséges újabb 5 évre a megalkotása. Az Ebtv. 31. § (6)-(7) bekezdései 2013. július 1. napjától a települési önkormányzat és annak jogi személyiséggel rendelkező társulása az államháztartás alrendszereiből, az európai uniós forrásokból, illetve a nemzetközi megállapodás alapján nyújtott, pályázati úton odaítélt támogatásban csak akkor részesülhet, ha e törvény rendelkezéseinek megfelelően – társulás tekintetében valamennyi települési önkormányzat – hatályos helyi esélyegyenlőségi programmal (HEP) rendelkezik.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**64/2018. (XII.12.) önkormányzati határozata**

Nagyacsád Község Önkormányzat Képviselő-testülete Nagyacsád Község Önkormányzat Helyi Esélyegyenlőségi Programját megismerte és a programot elfogadja.

Képviselő –testület felkéri a polgármestert a szükséges intézkedések megtételére.

Felelős: polgármester

Határidő:azonnal

**3)Vegyes ügyek**

**Előadó:polgármester**

Szalóky Nándor polgármester elmondja ,hogy a Nagyacsádi Hagyományőrző, Kulturális és Természetvédelmi Egyesület pályázatot kíván benyújtani a Mol Alapítvány által kiírt pályázatra. A maximálisan megítélhető támogatás 500 ezer Ft, ennek keretében lehetne megvalósítani az Itthon Vagy! Nagyacsád Szeretlek! elnevezésű programot. Nagyobb esélye van a pozitív elbírálásnak, ha önkormányzattal közösen valósítja meg a programot az egyesület. Javasolja, hogy támogassa az önkormányzat az egyesületet a pályázat benyújtásában, és járuljon hozzá 50.000.- Ft-tal a megvalósításhoz

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**65/2018. (XII.12.) önkormányzati határozata**

Nagyacsád Község Önkormányzat Képviselő-testülete úgy döntött, hogy támogatja és együttműködik a Nagyacsádi Hagyományőrző, Kulturális és Természetvédelmi Egyesülettel, annak érdekében, hogy pályázatot nyújtson be a MOL Alapítvány által kiírt, Helyi Érték Program elnevezésű pályázatra. Egyben a program megvalósításához 50.000.- Ft támogatási összeget biztosít.

Felelős:polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. december 12-i nyilvános ülést 18 óra 25 perckor berekeszti.

K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**